సాక్షి, ముంబై: దేశ ఆర్థిక రాజధాని ముంబైలో ఉంటున్న పౌరులకు విమానాల రాకపోకలు హడలెత్తిస్తున్నాయి. ఎప్పుడు ఏ విమానం వచ్చి కూలుతుందోనని బెంబేలెత్తిపోతున్నారు. అందుకు ప్రధాన కారణం ముంబైలో ఉన్న దేశీయ, అంతర్జాతీయ విమానాశ్రయాల రన్‌వేలు నిత్యం బిజీగా ఉండటమే. దీంతో సకాలంలో ల్యాండింగ్‌కు అవకాశం దొరక్క అనేక సందర్భాలలో విమానాలు ఆకాశంలోనే చక్కర్లు కొట్టాల్సిన పరిస్థితి ఎదురవుతోందని రవాణ శాఖ సాంకేతిక నిపుణులు గుర్తించారు. ఈ నేపథ్యంలో విమానంలో ఏదైన సాంకేతిక లోపం తలెత్తిన లేదా పక్షులు ఢీ కొడితే విమానం జనవాసాల మ«ధ్య కూలడం ఖాయం.
1978లో బాంద్రాలో ఎయిర్‌ ఇండియా విమానం–855, 1982లో ముంబైలో ఎయిర్‌ ఇండియా విమానం–403, అంతేకాకుండా 1993, ఏప్రిల్‌ 26న ఔరంగాబాద్‌లో ఇండియన్‌ ఎయిర్‌లైన్స్‌కి చెందిన విమానం, ఇటీవల ఘాట్కోపర్‌లో 12 సీట్ల సామర్థ్యమున్న చార్టర్డ్‌ విమానం కూలిన సంగతి తెలిసిందే. ఈ ఘటనల్లో చాలా మంది దుర్మరణం చెందారు. కాగా, గత పదేళ్లతో పోలిస్తే ప్రస్తుతం విమానాశ్రయం ఉన్న పరిసర ప్రాంతాల్లో ప్రజలు ఎక్కువగా నివసిస్తున్నారు. దీంతో ఒకవేళ విమానాలు కూలితే నష్టం ఊహించలేనంతగా ఉండే అవకాశం ఉంది. ఘాట్కోపర్‌లో అదృష్టవశాత్తు విమానం నిర్మాణంలో ఉన్న భవనంపై కూలడంతో ప్రాణ నష్టం ఎక్కువ జరగలేదు. ఈ తాజా ఘటనతో విమానాల రాకపోకల వల్ల ముంబైకర్లకు పెను ప్రమాదం పొంచి ఉందన్న విషయం వెలుగులోకి వచ్చింది. రన్‌వేపై ఇప్పటికే చాలా విమానాలు ఉండటంతో ఇక ల్యాండిండ్‌ కావాల్సిన విమానాలు జనావాసాల్లోనే చక్కర్లు కొడుతున్నాయి.
నగరంలో దేశీయ, అంతర్జాతీయ ఇలా రెండు విమానాశ్రయాలున్నాయి. ట్రాఫిక్‌ వల్ల విమానాశ్రయంలోని రన్‌ వే పై విపరీతమైన భారం పడుతోంది. దీంతో వివిధ దేశాలు, రాష్ట్రాల నుంచి ముంబైకి వచ్చే విమానాలు గాలిలోనే చక్కర్లు కొడుతుంటాయి. వివిధ ప్రాంతాల నుంచి ముంబైకి వచ్చే విమానంలో అర గంటకు సరిపడా ఇంధనం అదనంగా నిల్వ ఉంటుంది. ముంబై జనవాసాల మీదుగా చక్కర్లు కొట్టే విమానంలో ఏదైన సాంకేతిక సమస్య తలెత్తితే లేదా రన్‌వే బిజీ కారణంగా ల్యాండింగ్‌కు అనుకున్నదానికంటే ఎక్కువ సమయం తీసుకుంటుంది. కాగా, అదే సమయంలో ఇంధనం ట్యాంక్‌ ఖాళీ అయితే అప్పుడు పరిస్థితి ఏంటనే అంశం తెరమీదకు వచ్చింది.
అంతర్జాతీయ ఎయిర్‌ పోర్టు అథారిటీ నియమాల ప్రకారం విమానాశ్రయం నగరం బయట ఉండాలి. ఎదైనా ప్రమాదం జరిగితే ప్రాణ హాని ఎక్కువ శాతం జరగదని దీని వెనక ముఖ్యోద్దేశం. కానీ, నాలుగైదు దశాబ్ధాల కిందట ముంబైలో దేశీయ, అంతర్జాతీయ విమానాశ్రయాలు నిర్మించినప్పుడు చుట్టుపక్కల జనవాసాలు అంతగా లేవు. కాలక్రమేణా విమానాశ్రయం చుట్టూ నక్షత్రాల హోటళ్లు, బహుళ అంతస్తుల భవనాలు, మధ్య తరగతి, పేదలు ఇలా అనేక రకాల జనవాసాల బస్తీ పెరిగిపోయింది. ఫలితంగా విమానాశ్రయాలు నగరం నడిబొడ్డున ఉన్నట్లే ఉన్నాయి. మరోపక్క విమానాల రాకపోకలు పెరగడంతో ఇక్కడ పడుతున్న భారాన్ని తగ్గించేందుకు నవీముంబైలో కొత్తగా అంతర్జాతీయ విమానాశ్రయం నిర్మించాల్సిన అవసరం ఉందని విమానాశ్రయం వర్గాలు అభిప్రాయపడ్డాయి. అందుకు స్థల సేకరణ పనులు పూర్తయ్యాయి. రన్‌వేకు అడ్డు వస్తున్న భారీ ఉలవే కొండను నేల మట్టంచేసే పనులు ఇదివరకే ప్రారంభమైన విషయం విదితమే. ప్రస్తుతం ఈ విమానాశ్రయం నిర్మాణం కూడా అడవిలో జరుగుతోంది. కొన్ని దశాబ్ధాల తరువాత ఈ ప్రాంతంలో కూడా జనవాసాల బస్తీలు వెలుస్తాయని చెప్పడంలో సంశయం లేదు. అప్పుడూ ఇదే పరిస్థితి ఎదురుకావడం ఖాయం.
ముంబై విమానాశ్రయంలో రోజుకు 950 విమానాలు రాకపోకలు సాగిస్తాయి. గంటకు 45 విమనాలు ల్యాండింగ్, టేకాప్‌ అవుతుంటాయి. విమానాశ్రయానికి ఆనుకుని ఉన్న కుర్లా ప్రాంతంలో 1.20 లక్షల జనాలు, ఘాట్కోపర్, శాంతాకృజ్‌లో 90 వేల చొప్పున, విలేపార్లేలో 80 వేల మంది జనాలు ఉంటారు. విమానాశ్రయం పరిసరాల్లో కుర్లా, ఘాట్కోపర్‌లో చిన్న, చిన్న కొండలున్నాయి. కొండపై అనేక పేదల గుడిసెలున్నాయి. అవి రన్‌ వేకు చాలా దగ్గరగా ఉండటం వల్ల ఇంటి పైకప్పు పై నిలబడి చేయి పైకెత్తితే విమానం తగులుతుందా అనే అనుమానం వస్తుంది. దీన్ని బట్టి ఆ గుడిసెలు విమానాశ్రయానికి ఎంత దగ్గరున్నాయో ఇట్టే అర్ధమవుతోంది.
saakshi, mumbai: desha aardhika rajadhani mumbailo untunna pourulaku vimaanaala rakapokalu hadalettistunnaayi. eppudu e vimanam vachi koolutundoonani bembelettipotunna. anduku pradhaana kaaranam mumbailo unna desheeya, antarjaatiiya vimaanaasrayaala runvelu nityam bijiga undatame. deentho sakaalamlo landingeakku avakaasam dorakka aneka sandarbhaalalo vimaanaalu aakaasamloonae chakkarlu kottalsina paristhiti eduravutondani ravaana saakha saanketika nipunulu gurtinchaaru. ee nepathyamlo vimaanamlo edaina saanketika lopam talettina leda pakshulu dhee kodithe vimanam janavasala maydhya kooladam khayam.
1978loo bandralo aire india vimanam–855, 1982loo mumbailo aire india vimanam–403, antekakunda 1993, eprille 26na auramgaabaadlo indian airelinesniki chendina vimanam, iteevala ghatkoparelo 12 seatla saamarthyamunna charterde vimanam kuulina sangati telisinde. ee ghatanallo chala mandi durmaranam chendaaru. kaga, gatha padellatho poliste prastutam vimaanaasrayam unna parisara praantaallo prajalu ekkuvagaa nivasistunnaaru. deentho okavela vimaanaalu koolithe nashtam oohinchalenantagaa unde avakaasam undi. ghatkoparelo adrushtavasaattu vimanam nirmaanamlo unna bhavanampai kooladamtho praana nashtam ekkuva jaragaledu. ee taja ghatanatho vimaanaala rakapokala valla mumbaikarlaku penu pramaadam ponchi undanna vishayam veluguloki vachindi. renvepai ippatike chala vimaanaalu undatamtho ika landindi kaavaalsina vimaanaalu janavasallone chakkarlu kodutunnayi.
nagaramlo desheeya, antarjaatiiya ilaa rendu vimaanaasrayaalunnaayi. traficke valla vimaanaasrayamlooni run vee pai vipareetamaina bharam padutondi. deentho vividha deshaalu, rashtrala nunchi mumbaiki vache vimaanaalu gaalilone chakkarlu kodutuntaayi. vividha praantaala nunchi mumbaiki vache vimaanamlo ara gantaku saripada indhanam adanamgaa nilva untundi. mumbai janavasala meedugaa chakkarlu kotte vimaanamlo edaina saanketika samasya talettite leda renve biji kaaranamgaa landingeakku anukunnadaanikante ekkuva samayam teesukuntundi. kaga, adhe samayamlo indhanam tanky khaalii ayithe appudu paristhiti entane amsam terameedaku vachindi.
antarjaatiiya aire portu atharity niyamala prakaaram vimaanaasrayam nagaram bayata undaali. edainaa pramaadam jarigithe praana haani ekkuva saatam jaragadani deeni venaka mukhyoddesam. cony, naalugaidu dasaabdhaala kindata mumbailo desheeya, antarjaatiiya vimaanaasrayaalu nirminchinappudu chuttupakkala janavasalu antagaa levu. kalakramena vimaanaasrayam chuttu nakshatraala hotallu, bahula antastula bhavanalu, madhya taragati, pedalu ilaa aneka rakala janavasala bastee perigipoyindi. phalitamgaa vimaanaasrayaalu nagaram nadibodduna unnatle unnaayi. maropakka vimaanaala rakapokalu peragadamtho ikkada padutunna bhaaraanni tagginchenduku naveemumbailo kottagaa antarjaatiiya vimaanaasrayam nirminchaalsina avasaram undani vimaanaasrayam vargaalu abhiprayapaddayi. anduku sthala sekarana panulu puurtayyaayi. renveku addu vastunna bhari ulave kondanu neela mattanchese panulu idivarake praarambhamaina vishayam viditame. prastutam ee vimaanaasrayam nirmaanam kuudaa adavilo jarugutondi. konni dasaabdhaala taruvaata ee praantamlo kuudaa janavasala basteelu velustaayani cheppadamlo samsayam ledu. appuduu ide paristhiti edurukavadam khayam.
mumbai vimaanaasrayamlo rojuku 950 vimaanaalu rakapokalu saagistaayi. gantaku 45 vimanaalu landing, tekape avutuntaayi. vimaanaasrayaaniki aanukuni unna kurla praantamlo 1.20 lakshala janaalu, ghatkopar, saantaakrujnalo 90 vela choppuna, vileparlelo 80 vela mandi janaalu untaaru. vimaanaasrayam parisaraallo kurla, ghatkoparelo chinna, chinna kondalunnayi. kondapai aneka pedala gudiselunnayi. avi run veku chala daggaragaa undatam valla inti paikappu pai nilabadi cheyi paikettite vimanam tagulutundaa ane anumanam vastundi. deenni batti aa gudiselu vimaanaasrayaaniki entha daggarunnayo itte ardhamavutondi.